નારણપુરા વિસ્તારમાં આવેલા વિજયનગરમાં રહેતા ડો. ભાવિક અમૃતલાલ વિહોતી વિરુદ્ધમાં તેની પત્ની શિલ્પા (નામ બદલેલ છે) ડોમેસ્ટિક વાયોલન્સ એક્ટ સહિત ભરણપોષણ અંગેની ફરિયાદ હાઇકોર્ટમાં કરી હતી. વર્ષ 2013માં હાઇકોર્ટે ડોક્ટર ભાવિકને ભરણપોષણ પેટે પ્રતિ માસ 14 હજાર રૂપિયા શિલ્પાને આપવા માટે આદેશ કર્યો હતા. ભાવિક ખેડાના આરોગ્ય કેન્દ્રમાં ડોકટર હતા અને શાહપુરમાં સવિતા ક્લિનિક પણ ચલાવતા હતા. હાઇકોર્ટે શિલ્પાને દર મહિને ભરણપોષણ પેટેના 14 હજાર રૂપિયાનો આદેશ કરતાં ભાવિકે તેની સરકારી નોકરી તથા ડોકટરી છોડીને ફરાર થઇ ગયો છે. છેલ્લા બે વર્ષથી ભાવિક લાપતા છે અને શિલ્પાને ભરણપોષણનો એક પણ રૂપિયો મળ્યો નથી.